wickkiey/tamil-wikipedia-chunked huggingface dataset:
# நாமக்கோழி

## இனப்பெருக்கம்

இவை நீர்ப் பரப்பிலிருந்து சிறிது உயரத்தில் நாணல் புதரின்மீது நீர்த்தாவரங்களால் கூடு அமைக்கும். ஆணும் பெண்ணும் சேர்ந்து கூடுகட்டும் இவை அடைகாத்து குஞ்சுகளை பேணும் பொறுப்பையும் பகிர்ந்துகொள்கின்றன. முட்டைகள் நாள்தோறும் இடபடுகின்றன இவ்வாறு ஆறு முதல் 10 முட்டைகளை இடப்படுகின்றன. முட்டையானது மஞ்சள் அல்லது சாம்பல் நிறத்தில் செம்பழுப்பு, ஊதா, கறுப்புக் கோடுகளோடும் புள்ளிகளோடும் காணப்படும். முட்டைகள் 53 மிமீ × 36 மிமீ (2.1 அங் × 1.4 அங்குலம்) அளவும், 38 கிராம் (1.3 அவுன்ஸ்) எடையும் கொண்டிருக்கும். இனப்பெருக்க காலத்தில் மிகுந்த ஆரவாரம் செய்யும் இவை அப்போது யாராவது கூட்டை நெருங்கினால் கழுத்தை நீட்டி இறக்கையை உயரத் தூக்கி கோபம் காட்டும். அடைகாக்ககும் காலம் 21 முதல் 24 நாட்களாகும். குஞ்சுகள் கருப்பு முடியால் மூடப்பட்டிருக்கும். கண்ணிற்கும் அலகின் அடிப்பாகத்திற்கும் இடைப்பட்ட பகுதி சிவப்பாக இருக்கும். அலகு வெள்ளை முனையுடன் சிவப்பு நிறத்திலும் இருக்கும். குஞ்சுகள் முதல் மூன்று முதல் நான்கு நாட்களுக்கு பெட்டைகளின் அரவணைய்யில் இருக்கும். அந்த நேரத்தில் ஆண் பறவை உணவு கொண்டுவருகிறது. குஞ்சுகளை பாதுகாக்க ஒன்று அல்லது அதற்கும் மேற்பட்ட தளங்களையும் ஆண் உருவாக்குகிறது.
கூட்டை விட்டு வெளியேறும்போது, பெற்றோர் இருவரும் தனித்தனியாக குழுவைக் கவனித்துக்கொள்கின்றன சிலசமயங்களில் குஞ்சுகள் பிரிந்துவிடும் ஆபத்து உள்ளது. குஞ்சுகள் சுமார் 30 நாட்களுக்குப் பிறகே தானே உணவு தேட முடியும். மேலும் 55 முதல் 60 நாட்களில் சிறகு முளைக்கும். யூரோசிய நாமக் கோழிகள் பொதுவாக ஆண்டுக்கு ஒருமுறை இனப்பெருகம் செய்கின்றன. ஆனால் பிரிட்டன் போன்ற சில பகுதிகளில் இவை சில நேரங்களில் இரண்டுமுறை இனப்பெருக்கம் செய்கின்றன. இவை ஒன்று முதல் இரண்டு வயதில் இனப்பெருக்கம் செய்யத் துவங்குகின்றன.  
குஞ்சு இறப்பானது முக்கியமாக வேட்டையாடிகளை விட பட்டினியால் ஏற்படுகிறது. பெரும்பாலான குஞ்சுகள் குஞ்சு பொரித்த முதல் 10 நாட்களில் இறந்துவிடுகின்றன. அவை உணவுக்காக பெரியவர்களை அதிகம் சார்ந்திருக்கும் போது இது ஏற்படுகிறது. உணவின்மை போன்ற அழுத்தத்தினால் நாமக்கோழிகள் தங்கள் குஞ்சுகளிடம் மிகவும் கடுமையாக நடந்துகொள்ளும். உணவுக்காக கத்தும் குஞ்சுகளை கடிக்கும். அவை கத்துவதை நிறுத்தும் வரை மீண்டும் மீண்டும் கடிக்கும். கத்துவது தொடர்ந்தால், கடுமையாக கடிக்கப்பட்டு குஞ்சு கொல்லப்படும்.
# ஆண்டாள் அழகர்

**ஆண்டாள் அழகர்** என்பது விஜய் தொலைக்காட்சியில் 8 செப்டம்பர் 2014 முதல் 6 மே 2016 ஆம் ஆண்டு வரை திங்கள் முதல் வெள்ளி வரை மாலை 6:30 மணிக்கு ஒளிபரப்பான ஒரு கிராமத்து சூழலை கொண்ட காதல் மற்றும் குடும்பத் தொலைக்காட்ச்சி நாடகத் தொடர் ஆகும்.  
இந்த தொடரை 'பிரான்சிஸ் கதிரவன்' என்பவர் இயக்க, பூர்ணிதா, ரிஷிகேஷ், ஸ்டாலின் மற்றும் ரம்யா ஆகியோர் முதன்மைக் கதாபாத்திரத்தில் நடித்துள்ளனர். இந்த தொடர் 6 மே 2016 ஆம் ஆண்டு 416 அத்தியாயங்களுடன் நிறைவு பெற்றது. இதன் இரண்டாம் பாகம் பகல் நிலவு என்ற பெயரில் 9 மே 2016 முதல் 9 மார்ச்சு 2019 ஆம் ஆண்டு வரை ஒளிபரப்பானது.  
இந்த தொடர் 2015 ஆம் ஆண்டு நடைபெற்ற விஜய் தொலைக்காட்சி விருதுகள் விழா நிகழ்ச்சியில் சிறந்த தொடர், சிறந்த துணைக்கதாபாத்திரம் ஆண், நடுவர் சிறப்பு விருது போன்ற விருதுகளை வென்றுள்ளது.
# ஆண்டாள் அழகர்

## கதை சுருக்கம்

இந்த தொடரின் கதை ஆண்டாள் குடும்பம் மற்றும் அழகரின் குடும்பத்தினர் பல வருடங்களாக மோதலுடன் இருக்கின்றனர், இந்த நடுவில் ஆண்டாள் குடும்பம் மற்றும் அழகர் இருவரையும் காதலித்து வந்தனர். இதனால் இரு குடும்பங்களுக்கிடையே மீண்டும் வரும் பிரச்சனைகளையும் இவர்களின் காதலையும் பற்றி கதை சொல்லப்படுகின்றது.
# ஆண்டாள் அழகர்

## நடிகர்கள்

### முதன்மை கதாபாத்திரம்

- பூர்ணிதா - ஆண்டாள்
- ரிஷிகேஷ் - அழகர்
- ஸ்டாலின் - சக்திவேல்
- ரம்யா - ரேவதி
# ஆண்டாள் அழகர்

## நேரம் மாற்றம்

இந்த தொடர் 19 நவம்பர் 2014ஆம் ஆண்டு திங்கள் முதல் வெள்ளி வரை இரவு 7.30 மணிக்கு ஒளிபரப்பாகி, பின்னர் 11 ஏப்ரல் 2015 ஆம் ஆண்டு முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பானது.  
| - | இரவு 7.30 மணிக்கு | 1-397 |  |
| --- | --- | --- | --- |
| - | மாலை 6:30 மணிக்கு | 398-416 | } |
# அன்னக்கொடியும் ஐந்து பெண்களும்

**அன்னக்கொடியும் ஐந்து பெண்களும்** என்பது ஜீ தமிழ் தொலைகாட்சியில் 23 பெப்ரவரி 2015 முதல் 16 திசம்பர் 2016 ஆம் ஆண்டு வரை திங்கள் முதல் வெள்ளி வரை இரவு 7 மணிக்கு ஒளிபரப்பாகி 460 அத்தியாயங்களுடன் நிறைவு பெற்ற குடும்பம் சார்ந்த காதல் தொலைக்காட்சி நாடகத் தொடர் ஆகும். இந்த தொடரில் ஸ்ருதி ராஜ், லட்சுமி, வெங்கட் போன்ற பலர் நடித்துள்ளார்கள்.
# கீகட நாடு

சேர்ந்த கீகட நாடு]]  
**கீகட நாடு** (Kikata) பிந்தைய வேத காலத்தில் இருந்த நாடாகும். மகத நாட்டின் முன்னோடிகளே கீகட நாட்டினர் என நம்பப்படுகிறது. ரிக் வேதத்தின் 3.53.14-ஆம் பகுதியில் கீகட நாட்டு அறிவு ஜீவிகளில் பலர் மகத நாட்டில் இருந்தனர் எனக் குறிப்பிடுகிறது.  
*சிம்மர்* எனும் வரலாற்று அறிஞர் கீகடர்களை ஆரியர் அல்லாத இனக்குழுவினர் என்றும், கீகடர்களை **யட்சர்கள்** (Yaksa) என்றும் வாதிக்கிறார். *வேப்பரின்* கூற்றுப்படி, கீகடர்கள் வேத கால மக்கள் என்றும்; பிற வேத கால மக்களுடன் அடிக்கடி பிணக்கு கொண்டிருந்தனர்.
# கீகட நாடு

## மகாபாரதத்தில் கீடகர்கள்

குருச்சேத்திரப் போர்க் களத்தில் ஆபீரர்கள், சூரசேனர்கள், சிவிக்கள், சால்வர்கள், மத்சயர்கள், திரிகர்த்த நாட்டவர்கள், கேகயர்கள், சௌவீரர்கள் மற்றும் கீகட நாட்டு வீர்ர்கள் எனப் பனிரெண்டு நாட்டு படைவீரர்கள் கௌரவர் படையணியில் சேர்ந்து பீஷ்மரின் உயிரின் பாதுகாப்பிற்காக பாண்டவர்களுக்கு எதிராக போரிட்டனர் என மகாபாரத இதிகாசத்தில் பீஷ்ம பர்வத்தில் குறிக்கப்பட்டுள்ளது. (மகாபாரதம், பீஷ்ம பருவம், 6:18)
# மெல்லத் திறந்தது கதவு (தொலைக்காட்சித் தொடர்)

**மெல்ல திறந்தது கதவு** என்பது 2 நவம்பர் 2015 முதல் 27 அக்டோபர் 2017 ஆம் ஆண்டு வரை ஒளிபரப்பான காதல் தொலைக்காட்சி நாடகத் தொடர் ஆகும். இந்த தொடரை 'பிரம்ம ஜி. தேவ்' என்பவர் இயக்க, வெங்கட் ரங்கநாதன், லிஷா, காயத்ரி யுவராஜ், அனு சுலஷ், அஸ்வந்த் அசோக்குமார், ஸ்ரீது கிருஷ்ணன், சந்தோஷ் போன்ற பலர் நடித்துள்ளார்கள்.
# மெல்லத் திறந்தது கதவு (தொலைக்காட்சித் தொடர்)

## தொடரின் பருவங்கள்

| முதல் ஒளிபரப்பு | இறுதி ஒளிபரப்பு |  |
| --- | --- | --- |
| **1** | 315 | திங்கள் - வெள்ளி
20:00 & 22:00
19:30
22:00 |
| **2** | 236 | திங்கள் - வெள்ளி
19:00
13:00
12:00 |
# மெல்லத் திறந்தது கதவு (தொலைக்காட்சித் தொடர்)

## பருவங்கள்

### பருவம் 1

இந்த தொடரின் முதல் பருவம் 2 நவம்பர் 2015 முதல் 20 சனவரி 2017 ஆம் ஆண்டு வரை திங்கள் முதல் வெள்ளி வரை ஒளிபரப்பாகி, 315 அத்தியாயங்களுடன் நிறைவு பெற்றது. இந்த தொடரின் கதை கண் தெரியாத சந்தோஷ் மற்றும் செல்வி இருவரும் காதலித்து எப்படி திருமணம் செய்துகொள்கின்றனர் என்பதை விளக்குகின்றது.
# மெல்லத் திறந்தது கதவு (தொலைக்காட்சித் தொடர்)

## பருவங்கள்

### பருவம் 1

#### நடிகர்கள்

- சந்தோஷ் → வெங்கட் ரங்கநாதன் - சந்தோஷ்
- ஸ்ரீது நாயர் → காயத்திரி யுவராஜ் செல்வி
- அனு - மாயா
- கே கே மேனன்
- சோபியா
- மோசஸ்
- வந்தனா
- செல்வி
- கயல்
- சியாம்
- ஹேமா ராஜ்குமார்
- பவித்ரா ஜனனி
- மது
- ஸ்ரீ லேகா
- சந்தியா
# மெல்லத் திறந்தது கதவு (தொலைக்காட்சித் தொடர்)

## பருவங்கள்

### பருவம் 2

இந்த தொடரின் இரண்டாம் பருவம் 'மெல்லத் திறந்தது கதவு மின்மினி பூக்களின் கதை' என்ற பெயரில் 23 சனவரி முதல் 27 அக்டோபர் 2017 ஆம் ஆண்டு வரை திங்கள் முதல் வெள்ளி வரை ஒளிபரப்பாகி, 236 அத்தியாயங்களுடன் நிறைவு பெற்றது.
# மெல்லத் திறந்தது கதவு (தொலைக்காட்சித் தொடர்)

## பருவங்கள்

### பருவம் 2

#### நடிகர்கள்

- லிஷா - அஞ்சலி (செல்வி மற்றும் சந்தோஷின் மகள்)
- அஸ்வந்த் அசோக்குமார் - அஸ்வந்த் (மாயா மற்றும் சந்தோஷின் மகன்)
- காயத்ரி யுவராஜ் - மஞ்சு/செல்வி/அஜம்மா
- வெங்கட் ரங்கநாதன் - சந்தோஷ் (செல்வி மற்றும் மாயாவின் கணவன்)
- அனு சுலஷ் - மாயா (சந்தோஷின் இரண்டாவது மனைவி)
- நாதன் சியாம் - கெளதம்
- அகிலா - பிரியா கெளதம்
- ஜீவிதா - தீபா
- ரிந்தியா
- பூவிலங்கு மோகன்
- ஷில்பா
# மெல்லத் திறந்தது கதவு (தொலைக்காட்சித் தொடர்)

## ஒளிபரப்பு நேரம் மாற்றம்

| - | திங்கள் - வெள்ளி
20:00 & 22:00 | 1-105 |  |
| --- | --- | --- | --- |
| - | திங்கள் - வெள்ளி
19:30
22:00 | 106-110 |  |
| - | திங்கள் - வெள்ளி
20:00 | 111-275 |  |
| - | திங்கள் - வெள்ளி
19:00 | 276-469 |  |
| - | திங்கள் - வெள்ளி
13:00 | 470-497 |  |
| - | திங்கள் - வெள்ளி
12:00 | 498-511 | } |
# மெல்லத் திறந்தது கதவு (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# தவாப்

**தவாப்** (, *Ṭawāf*; literally *சுற்றி வருதல்*) என்பது இஸ்லாமிய கடமையான ஹஜ் செயல்களில் ஒன்றாகும்.
ஹஜ் மற்றும் உம்றா போது, முஸ்லிம்கள் காபாவை ஏழு முறை இடஞ்சுழியாக சுற்றி வருவர். காபாவை சுற்றி வருவதற்கு தவாப் என்பர்.
# தவாப்

## தவாப் செய்யும் விதம்

சுற்றி வருதல் காபா மூலையில் கறுப்புக் கல் ( அல்- ஹஜர் அல்- அஸ்வத் ) இருந்து தொடங்குகிறது.யாத்திரிகர்கள் ஒவ்வொரு முறையும் சுற்றி வரும் போது கறுப்புக்கல்லை முத்தமிட முயற்சிக்கின்றனர்.ஆனால் இன்றைய நவீன காலத்தில் பெருங்கூட்டம் ஹஜ் கடமையை நிறைவேற்ற செல்வதால் அனைவரும் அக்கல்லை முத்தமிடுவது சாத்தியமற்றது.ஆகவே ஒவ்வொரு சுற்றின் போதும் அந்த கல்லின் திசையை சுட்டிக்காட்டுவது ஏற்கத்தக்கது.  
தவாப் எல்லோரும் ஒன்று சேர்ந்து செய்வார்கள். தவாஃபின் பொழுது சாப்பிடக் கூடாது அனால் தாகத்தை தவிர்க்கத் தண்ணீர் குடிக்கலாம். ஆண்கள் முதல் மூன்று சுற்றுகளையும் ஓடிச் செய்ய வேண்டும், மீதம் உள்ள நான்கை நடந்து செய்யலாம்.
# தவாப்

## தவாப் செய்யும் விதம்

### தக்பீர்

இறைவனை நினைவுகூரும் விதமாகவும் அவனைப் பெருமைப்படுத்தும் விதமாகவும் தவாஃபின்போது நடந்து கொள்ள வேண்டும். ‘அல்லாஹு அக்பர்’ போன்ற வார்த்தைகளைக் கூறுவர். முதலில் வரும் மூன்று சுற்றுகளிலும் இவை நிச்சயமாக சொல்ல வேண்டும். அனால் பலரும் ஏழு சுற்றுகளிலும் இதை சொல்லுவார்கள்.
# தவாப்

## தவாப் செய்யும் விதம்

### தொழுகை

தவாஃப் செய்து முடித்தவுடன் ஹாஜிகள் மகாமு இப்ராஹீம் எனப்படும் இப்ராஹீமின் இடத்தில் இரண்டு ரக்அத்கள் தொழ வேண்டும். இந்தப் இடம் கஃபாவின் அருகில் இருக்கிறது. எனவே கூட்ட நெரிசலை தடுக்க பள்ளியில் உட்கட்டினுள்ளாக எங்கு வேண்டுமானாலும் இவ்வாறு தொழலாம்.
# தவாப்

## தவாப் செய்யும் விதம்

### முக்தாஃப்

கஃபாவை சுற்றி ஹாஜிகள் நடக்கும் இந்த பாதையை முக்தாஃப் என்று அழைப்பர். கூட்ட நெரிசலின் காரணமாக இப்பொழுது பள்ளிவாயிலின் மேல்தளத்திலும் தவாஃப் செய்யப்படுகிறது.
# தவாப்

## பல்வேறு தவாப் நிலைகள்

### தவாப் அஸ்-சியாராஹ்

இன்று ஹாஜிக்கள் அனைவரும் மக்காவில் உள்ள அல்-ஹராம் பள்ளிவாயலுக்கு, மற்றொரு தவாஃப் செய்வதற்கும், கஃபாவைச் சுற்றி வருவதற்கும் செல்கின்றனர். இது 'தவாப் அஸ்-சியாராஹ்' அல்லது 'தவாப் அல் இபாதா' என்று அழைக்கப்படுகிறது. இது இறைவன் மேல் அவர்கள் கொண்டுள்ள அன்பு மற்றும் பற்றுறுதியைக் குறிப்பதாகும்.
# தவாப்

## பல்வேறு தவாப் நிலைகள்

### தவாபுல் விதாஃ

இறுதியாக ஹாஜிகள் அனைவரும் மக்காவிற்கு பயணிக்கும் முன்னர் கடைசியாக ஒரு தவாஃப் செய்யவேண்டும். இதன் பெயரே தவாபுல் விதாஃ என்பதாகும்.'விதாஃ' என்றல் விடை கொடுத்தல் என்று பொருள்.
# தவாப்

## பல்வேறு தவாப் நிலைகள்

### தவாப் அல் உம்றா

இது உம்றா செய்யும் ஹாஜிகள் தனியாக செய்யும் தவாப் ஆகும்.இது உம்றா தவாப் எனப்படுகிறது.
# தவாப்

## பல்வேறு தவாப் நிலைகள்

### தவாப் அல் தஹியா

இது காபாவினுள் நுழைந்தவுடன் ஹாஜிகள் செய்யும் தவாப் ஆகும்.காபாவில் நுழையும் ஒவ்வொரு தடவையும் இந்த தவாப் செய்வது முஸ்தஹப் ஆகும்.
# தவாப்

## பல்வேறு தவாப் நிலைகள்

### தவாப் அல் குதூம்

இது புனித மக்கா நகரத்தினுள் நுழைந்தவுடன் ஹாஜிகள் செய்யும் தவாப் ஆகும்.இது வருகை தவாப் எனப்படுகிறது.
# பிரியசகி (தொலைக்காட்சித் நாடகத் தொடர்)

**பிரியசகி** என்பது ஜீ தமிழ் தொலைக்காட்சியில் 8 சூன் 2015 முதல் திங்கள் முதல் வெள்ளி வரை இரவு 9 மணிக்கு ஒளிபரப்பான குடும்ப தொலைக்காட்சி நாடகத் தொடர் ஆகும்.  
இந்த தொடரை ரமணா கோபி மற்றும் பரமேஸ்வர் ஆகியோர் இயக்க, மித்ரா குரியன், அருண் குமார் ராஜன், நிக்கிலா ராவ், அர்னாவ், அஸ்வின் குமார், ஷாலினி, பிரோஸ்க்கான், ராஜ் மோகன், நித்யா, ராஜா, ரவி சங்கர், காயத்ரி, சப்னம், சுரேகா, சாய் மாதவி, மின்னல் தீபா, கமல் காசன் போன்ற பலர் நடித்துள்ளார்கள். இந்தத் தொடர் 20 மே 2016 அன்று 242 அத்தியாயங்களுடன் நிறைவு பெற்றது.
# பிரியசகி (தொலைக்காட்சித் நாடகத் தொடர்)

## ஒளிபரப்பு நேரம் மாற்றம்

இந்த தொடர் முதலில் 8 சூன் 2015 முதல் 1 ஏப்ரல் 2016 வரை இரவு 7:30 மணிக்கு ஒளிபரப்பானது. பின்னர் 4 ஏப்ரல் 2016 முதல் இரவு 9 மணிக்கு ஒளிபரபப்பானது.  
| - | திங்கள் - வெள்ளி
19:30 | 1-207 |  |
| --- | --- | --- | --- |
| - | திங்கள் - வெள்ளி
21:00 | 208-242 | } |
# பிரியசகி (தொலைக்காட்சித் நாடகத் தொடர்)

## சர்வதேச ஒளிபரப்பு

- இந்த தொடர் ஜீ தமிழ் தொலைக்காட்சி மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# அபூர்வ ராகங்கள் (தொலைக்காட்சித் நாடகத் தொடர்)

**அபூர்வ ராகங்கள்** என்பது சன் தொலைக்காட்சியில் 10 ஆகத்து 2015 முதல் 7 சூலை 2018 ஆம் ஆண்டு வரை திங்கள் முதல் சனி வரை காலை 11 மணிக்கு ஒளிபரப்பாகி 859 அத்தியாயங்களுடன் நிறைவு பெற்ற தொலைக்காட்சி நாடகத் தொடர் ஆகும். இந்த தொடரில் ஸ்ருதி ராஜ், மிதுன், அகிலா, கல்யாண், லலிதா, சஞ்சே போன்ற பலர் நடித்துள்ளார்கள். இந்த தொடர் வசந்தம் தொலைக்காட்சி மற்றும் வெளிச்சம் தொலைக்காட்சியிலும் ஒளிபரப்பானது.
# கேளடி கண்மணி (தொலைக்காட்சித் நாடகத் தொடர்)

**கேளடி கண்மணி** என்பது சன் தொலைக்காட்சியில் ஏப்ரல் 6, 2015 முதல் அக்டோபர் 7, 2017 ஆம் ஆண்டு வரை திங்கள் முதல் சனி வரை மாலை 6 மணிக்கு ஒளிபரப்பாகி, 767 அத்தியாயங்களுடன் நிறைவு பெற்ற தொலைக்காட்சி நாடகத் தொடர் ஆகும்.  
இந்த தொடர் சினி டைம்ஸ் என்டர்டெயின்மென்ட் என்ற நிறுவனம் தயாரிப்பில் அர்னாவ், கிருத்திகா கிருஷ்ணன், சாதனா, சாந்தி வில்லியம்ஸ், புவியரசு, ராமச்சந்திரன், சுஜாதா, ஜோக்கர் துளசி, பிரியங்கா, திவ்யா ஸ்ரீதர், கீதா, ரவிசங்கர், ஷெஃபாலி ஷாமிலி, நான்சி ஜெனிபர் போன்ற பலர் நடித்துள்ளார்கள்.
# அவந்தி

**அவந்தி** (Avanti) (சமஸ்கிருதம்:अवन्ति) பண்டைய இந்தியாவின் பிற்கால வேத காலத்தில் இருந்த நாடாகும். தற்கால மால்வா பகுதியே, வேத கால அவந்தி நாடாகும்.
அங்குத்தர நிகாயம் எனும் பௌத்த சமய நூலின் படி அவந்தி நாடு, கி மு ஆறாம் நூற்றாண்டில் இருந்த 16 குடியாட்சி நாடுகளில் ஒன்றாக விளங்கியது என அறியப்படுகிறது.  
அவந்தி நாட்டின் வடக்கு பகுதிக்கு உஜ்ஜைன் நகரமும்; தெற்கு பகுதிக்கு மகிழ்மதி நகரமும் மையமாக திகழ்ந்தது.  
மகாபாரதம் எனும் இதிகாசத்தின் உத்யோகப் பருவத்தில் (19.24) அவந்தி மக்களை, அதிக சக்தி கொண்ட மக்கள் எனப் போற்றுகிறது.
விஷ்ணு புராணம் (II.3), பாகவத புராணம் (XII.I.36) மற்றும் பிரம்ம புராணம் (XIX.17), போன்ற புராணங்களில், மாளவம், சௌராஷ்டிரம் போன்ற பகுதிகளுடன் அவந்தி நாட்டை தொடர்பு படுத்தி பேசப்படுகிறது.
# அவந்தி

## ஆட்சியாளர்கள்

புராணங்களின் படி மகிழ்மதி மற்றும் உஜ்ஜைன் நகரங்களைத் தலைநகராகக் கொண்டு ஹேஹேயர்கள் (Haihayas) முதலில் ஆண்டனர். பின்னர் சிசுநாக வம்சம், நந்தர் மற்றும் மௌரியப் பேரரசு காலத்தில் அவந்தி நாடு மகத நாட்டின் ஆட்சியின் கீழ் சென்றது.
# 7ஆம் உயிர்

**7ஆம் உயிர்** இது ஒரு தமிழ் மொழித் தொடர் ஆகும். வேந்தர் தொலைக்காட்சியில் ஜூன் 1, 2015 இல் திங்கள் முதல் வெள்ளி வரை இரவு 7 மணிக்கு ஒளிபரப்பாகும். இத்தொடரின் மறு ஒளிபரப்பு இரவு 10.00 மணிக்கும், மறுநாள் மதியம் 1.00 மணிக்கும் ஒளிபரப்பானது.  
இத்தொடரில் இலட்சுமி, சூசன், ஜீவா ரவி, மற்றும் பலர் நடிக்கும் இந்த நெடுந் தொடரை அழகர் இயக்கி வருகிறார்.
# 7ஆம் உயிர்

## கதை

இத்தொடரின் கதை வெவ்வேறு இடங்களில் பிறந்திருக்கும் ஏழு இளம் பெண்களை கொல்வதற்குத் தேடி அலையும் ஒரு தீய சக்தியின் சாகசங்கள் நிறைந்த இந்த தொடர் மர்மமும், பரபரப்பும் நிறைந்த ஒரு அமானுஷ்ய கதை.
# வசுத்தோச்சினி விண்வெளி ஏவுதளம்

**வசுத்தோச்சினி விண்வெளி ஏவுதளம்** என்பது (*Kosmodrom Vostochny*, , வஸ்தோச்ணிய்) உருசியாவின் தூரகிழக்கில் நடுவண் அரசின் ஆட்சிப்பகுதியாகிய அமுர் ஓபலாசுத்து பகுதியிலுள்ள ஏவுதளம் ஆகும். பைக்கனுர் விண்வெளி ஏவுதளத்துக்கு மாற்றாகவும் வேற்றுநாட்டிலுள்ள அதை உருசியா அதிகம் சார்ந்து இருப்பதை தவிர்க்கவும் இது உருவாக்கப்படுகிறது.
# கணித அட்டவணை

கணிப்பான்கள் கண்டுபிடிக்கப்பட்டு அதன் பயன்பாடு வெகுவாகப் பரவிய காலத்திற்கு முன்பாக, கணித்தலை எளிதாகவும் வேகமாகவும் செய்வதற்கு வெவ்வேறு மதிப்புகளின் கணிக்கிடப்பட்ட முடிவுகள் அடங்கிய **கணித அட்டவணைகள்** (*mathematical tables*) பயன்படுத்தப்பட்டன. பொதுவாக கணித, அறிவியல் பாடபுத்தகங்கள் மடக்கை அட்டவணைகளையும் முக்கோணவியல் சார்புகளின் மதிப்புகள் கொண்ட அட்டவணைகளையும் கொண்டிருந்தன. வானியல், வான்வழி செலுத்தல், புள்ளியியல் போன்ற பயன்பாடுகளுக்குச் சிறப்பு அட்டவணைகள் வெளியிடப்பட்டன.
# கணித அட்டவணை

## எளியதொரு எடுத்துக்காட்டு

பெர்னெகரின் அட்டவணை (1619) போன்ற முக்கோணவியல் சார்புகளின் மதிப்புகளின் அட்டவணையைப் பயன்படுத்தி, 75 பாகைகள், 9 கலைகள், 50 விகலைகள் என்ற கோணவளவிற்கான சைன் சார்பின் மதிப்பைக் காண்பதற்கு இக்கோணவளவானது 75 பாகைகள், 10 கலைகள் எனத் தோராயப்படுத்தப்பட்டு அட்டவணையில் 75 பாகைக்கான பக்கத்தில் 10 கலைகளுக்குரிய மதிப்பு 0.9666746 எனக் கண்டுபிடிகப்படுகிறது.  
இம்மதிப்பு நான்கு தசம இலக்கங்களுக்கு மட்டுமே துல்லியமானது. இதற்கும் மேலான துல்லிய மதிப்பு வேண்டுமெனில் நேரியல் இடைக்கணிப்பு செய்து காணலாம்:  
பெர்னெகரின் அட்டவணைப்படி:
:sin (75° 10′) = 0.9666746
:sin (75° 9′) = 0.9666001  
இவ்விரு மதிப்புகளின் வித்தியாசம் 0.0000745.  
ஒரு கலையில் 60 விகலைகள் உள்ளதால் இவ்வித்தியாசத்தை 50/60 ஆல் பெருக்கிக் காணப்படும் திருத்தமானது சேர்க்கப்படுகிறது:
:(50/60)*0.0000745 ≈ 0.0000621;
:sin (75° 9′ 50″) ≈ sin (75° 9′) + 0.0000621 = 0.9666001 + 0.0000621 = 0.9666622  
நவீன கணிப்பானின் கணித்தலின்படி, sin (75° 9′ 50″) = 0.96666219991. எனவே இடைக்கணிப்பில் பெறப்பட்ட மதிப்பு ஏழு தசம இலக்கங்களுக்கு நுட்பமானதாகும்.  
இதற்கும் மேற்பட்ட துல்லியமான மதிப்புகள் தேவைப்பட்டால் அட்டவணை மதிப்பை உயர்வரிசை இடைக்கணிப்புச் செய்து பெறமுடியும். கணிப்பான்கள் மற்றும் கணினிகளின் காலத்திற்கு முன்பாக வழிச்செலுத்தல், வானியல் மற்றும் அளவியல் போன்ற துறைகளின் பயன்பாட்டிற்கு இடைக்கணிப்பு முறையில் அட்டவணை தரும் மதிப்புகள் துல்லியப்படுத்தப்பட்டன. கடல் மட்டத்தில் பூமியின் நில நடுக்கோட்டின்மீது ஒரு கலை அளவு என்பது தோராயமாக ஒரு கடல் மைலுக்குச் சமமாக இருக்கும் என்பதைக் கொண்டு மேற்கூறியவாறு துல்லியமாக்கல் எவ்வளவு முக்கியமானது என்பதை அறியலாம்.
# கணித அட்டவணை

## வரலாறும் பயன்பாடும்

முக்கோணவியல் சார்புகளின் அட்டவணைகள் முதன்முறையாக ஹிப்பார்க்கஸ் (c.190 &ndash; c.120 BCE) மற்றும் அலெக்சாண்டிரியாவின் மெனலாசால் (c.70–140 CE) உருவாக்கப்பட்டதாக அறியப்படுகிறது. ஆனால் அவை அழிந்துவிட்டன. இந்த அட்டவணைகளும் தொலெமியின் அட்டவணையும் (c. 90 – c.168 CE) நாண்களின் (சைன் (முக்கோணவியல்) சார்பின்) அட்டவணைகள்.  
பண்டைய இந்தியாவில் ஆரியபட்டரின் சைன் அட்டவணையே தரமான அட்டவணையாக விளங்கியது. இந்த அட்டவணையை மேலும் துல்லியப்படுத்தும் தொடர்முயற்சிகளின் விளைவாக இந்தியக் கணிதவியலாளரான சங்கமகிராமத்தின் மாதவரால் (c.1350 – c.1425), சைன் மர்றும் கொசைன் சார்புகளின் அடுக்குத் தொடர் விரிவுகளும் ஏழு அல்லது எட்டு தசம இலக்கங்களுக்குத் துல்லியமான மதிப்புகளைக் கொண்ட சைன் அட்டவணையும் கண்டறியப்பட்டன.  
கணினி மற்றும் கணிப்பான்களின் கண்டுபிடிப்புக்கும்வரை பெருக்கல், வகுத்தல், அடுக்கேற்றம், *n* ஆம் படிமூலம் காணல் போன்ற கணிதச் செயல்களை விரைவாகச் செய்வதற்கு பொது மடக்கைகளின் அட்டவணைகள் பயன்படுத்தப்பட்டன.  
மனிதர்களால் அமைக்கப்படும் மடக்கை அட்டவணைகளில் நேரும் பிழைகளின் காரணமாக, 19 ஆம் நூற்றாண்டில் மிகப்பெரிய மடக்கை அட்டவணைகளை உருவாக்குவதற்கு வித்தியாசப் பொறிகள் பயன்படுத்தும் வழக்கம் ஏற்பட்டது. இரண்டாம் உலகப் போர்க்காலத்தில் பீரங்கிப்படைக்குப் பயன்படக்கூடிய சிறப்பு கணித அட்டவணைகள் உருவாக்க, துவக்ககால எண்ணிம கணிப்பொறிகள் பயன்படுத்தப்பட்டன. 1972 இலிருந்து அறிவியல் கணிப்பான்களின் அறிமுகத்தால் மடக்கை அட்டவணையைப் பயன்படுத்துவது குறைந்து போனது. இவ்விதமான அட்டவணைகளை உருவாக்கும் இறுதி முயற்சிகளில் ஒன்றாக 1938 இல் 450 பேரை வேலைக்கமர்த்தி, உயர் கணிதச் சார்புகளின் மதிப்புகளின் அட்டவணையை உருவாக்கும் திட்டம் மேற்கொள்ளப்பட்டு, அத்திட்டம் இரண்டாம் உலகப் போர்வரை நீடித்தது.  
சிறப்புச் சார்புகளின் அட்டவணைகள் இன்றளவும் பயன்படுத்தப்படுகின்றன. இயல்நிலைப் பரவலின் குவிப் பரவல் சார்பின் மதிப்புகளின் அட்டவணை திட்ட இயல் அட்டவணை (standard normal table) என்ற பெயரில் பள்ளிகளிலும் பிற இடங்களிலும் பயன்பாட்டில் உள்ளன.
# கணித அட்டவணை

## மடக்கை அட்டவணைகள்

மடக்கை அட்டவணைகள் அடங்கிய 2002 ஆம் ஆண்டின் அமெரிக்க வழிச்செலுத்தல் கையேடு ஒன்றின் பக்கம். இடைக்கணிப்பிற்காக, வேறுபாடு-நிரல்கள் தரப்பட்டுள்ளன.]]
கணினிகள் மற்றும் கணிப்பான்கள் கண்டுபிடிக்கப்படுவதற்கு முன்பு பொது மடக்கைகளின் அட்டவணைகள் பெரிதும் பயன்பட்டன. மடக்கைகளை பயன்படுத்தும்போது பெருக்கல் கணக்குகள் கூட்டல் கணக்குகளாகவும், வகுத்தல் கணக்குகள் கழித்தல் கணக்குகளாக மாறுவதால் கணக்குகள் எளிதாகின்றன. பொது மடக்கையின் மற்றுமொரு தனித்த, பயனுள்ள பண்பு: எண் ஒன்றைவிடப் பெரிய அனைத்து எண்களின் பொது மடக்கைகளின் *பதின்மானக்கூறு* (*mantissa*) என அழைக்கப்படும் பின்னப்பகுதிகள் சமமாகும். பொது மடக்கை அட்டவணை பதின்மானக் கூறுகளின் மதிப்புகளை மட்டுமே கொண்டிருக்கும்; பொது மடக்கையின் *நேர்க்கூறு* (*characteristic*) என அழைக்கப்படும் முழுஎண் பகுதியானது மூல எண்ணின் இலக்கங்களின் எண்ணிக்கையிலிருந்து பெறப்படும். எனவே அனைத்து நேர்ம தசம எண்களின் பொது மடக்கை காண்பதற்கு ஒரே அட்டவணை போதுமானது.
# கணித அட்டவணை

## மடக்கை அட்டவணைகள்

### வரலாறு

1544 ஆம் ஆண்டு நியூரம்பெர்க்கில் ஜெர்மானியக் கணிதவியலாளர் மைக்கேல் ஸ்டீபெல் வெளியிட்ட *அரித்மெட்டிக் இண்டெகிரா* (*Arithmetica integra*) நூலில் இருந்த முழுஎண்கள் மற்றும் 2 இன் அடுக்குகள் அடங்கிய அட்டவணையே மடக்கை அட்டவணயின் துவக்க வடிவாகக் கருதப்படுகிறது.  
1614 ஆம் ஆண்டு கணிதவியலாளர் ஜான் நேப்பியர் மடக்கையின் செயல்முறைகளைத் தனது நூலில் (*Mirifici Logarithmorum Canonis Descriptio*) வெளியிட்டார். அந்நூல், விளக்கங்கள் கொண்ட 57 பக்கங்களையும் இயல் மடக்கைக்கான அட்டவணைகள் கொண்ட 90 பக்கங்களையும் கொண்டிருந்தது. 1615 இல் ஆங்கிலக் கணிதவியலாளர் ஹென்றி பிரிக்சு, நேப்பியரை சந்திந்து நேப்பியர் மடக்கையைத் மாற்றியமைத்து பொது மடக்கையை உருவாக்கும் ஆலோசனையை முன்வைத்தார். மாற்றியமைக்கப்பட்ட அட்டவணையை (*Logarithmorum Chilias Prima*) இருவரும் 1617 இல் வெளியிட்டனர். அந்த நூலில் மடக்கை பற்றிய சுருக்கமும், முதல் 1000 முழுஎண்களின் 14 தசம இலக்கங்களுக்கு கணிக்கப்பட்ட மடக்கை மதிப்புகளும் அடங்கியிருந்தன. மடக்கையைப் பயன்படுத்துவதால் கணித்தலை எளிதாகவும் விரைவாகவும் செய்ய முடிந்தது.
# இந்திய அரசின் ஹஜ் மானியம்

**ஹஜ் மானியம்** என்பது இந்திய அரசால் இந்திய முஸ்லீம் ஹஜ் யாத்ரீகர்களுக்கு கொடுக்கப்படும் மானியம் ஆகும்.இந்த திட்டம் பிரித்தானிய காலனித்துவ காலத்தில் தோன்றியது.சுதந்திரத்திற்கு பின் நேரு அவர்களின் இந்திய அரசு ஹஜ் திட்டம்-1959 சட்டத்தின் மூலம் முறைப்படுத்தப்பட்டது.  
இந்திய அரசின் ஹஜ் மானியம் மற்றும் நிதியுதவி ஏற்பாடுகள் சவுதி அரேபியா, சிரியா, ஈராக் , ஈரான், மற்றும் ஜோர்டான் ஆகிய நாடுகளுக்கு இந்திய முஸ்லீம் யாத்ரகர்களுக்கு மத காரணங்களுக்கான பயணத்திற்காக பயன்படுத்தப்படும்.
# இந்திய அரசின் ஹஜ் மானியம்

## சலுகை

1973 ஆம் ஆண்டிலிருந்து , இந்திய ஹஜ் குழு மூலம் விண்ணப்பிக்கும் யாத்ரீகர்களுக்கு ஏர் இந்தியா விமான நிறுவனம் மூலம் சலுகை கட்டணம் வழங்கப்படுகிறது.  
கி.பி.2000 ஆம் ஆண்டு முதல் , 1,50,000 முஸ்லிம்கள் மானியம் பயன்படுத்தினர். பின்னர் அளவு குறைக்கப்பட்டு கி.பி.2008 ம் ஆண்டு முதல் , 1,20,000 இந்திய முஸ்லீம்கள் ஒவ்வொரு ஆண்டும் மானியம் பயன்படுத்துகின்றனர்.
# இந்திய அரசின் ஹஜ் மானியம்

## மானிய பயன்பாடு

ஹஜ் மானியம் புறப்படும் விமான நிலைய கட்டணம்,முஸ்லீம் யாத்ரீகர்களின் உணவு , மருத்துவ சிகிச்சை மற்றும் உறைவிடம் அடைய கட்டணம் ஆகியவை அடங்கும்.இவை அனைத்தும் இந்தியஇந்திய அரசு வழங்குகிறது.
# சித்திரதுர்க நாயக்கர்கள்

**<big>''' சித்திரதுர்க நாயக்க அரசு '''</big>**  
| **அலுவல் மொழி** | கன்னடம் |
| --- | --- |
| **தலைநகரம்** | சித்திரதுர்கம் |
| **ஆட்சி முறை** | முடியாட்சி |
| **முந்தைய அரசு** | விசயநகரப் பேரரசு |
| **பிந்தைய அரசு** | மைசூர் அரசு |  
**சித்திரதுர்க நாயக்கர்கள்** (Nayakas of Chitradurga) (கி பி 1588–1779 ) துவக்கத்தில் விசயநகரப் பேரரசிலும், போசாளப் பேரரசிலும் படையணித் தலைவர்களாக பணிபுரிந்தவர்கள்.  
விசயநகரப் பேரரசின் வீழ்ச்சிக்குப் பின்னர் சித்திரதுர்கம் நகரை தலைநகராகக் கொண்டு கர்நாடகத்தின் கிழக்கு பகுதிகளை ஆட்சி புரிந்தவர்கள்.  
பின்னர் மைசூர் அரசு, முகலாயப் பேரரசு மற்றும் மராத்தியப் பேரரசுக்களுக்கு அடங்கி கப்பம் செலுத்தும் சிற்றரசர்களாக சித்திரதுர்கம் நாட்டை ஆண்டனர். திம்மன்ன நாயக்கர் என்பவரால் சித்திரதுர்க நாயக்க அரசு நிறுவப்பட்டது.  
சித்திரதுர்க்கத்தின் ஐந்தாம் மதகாரி நாயக்கர் (1758–1779), மைசூரின் ஐதர் அலியால் வெல்லப்பட்டதால், சித்திரதுர்க நாடு மைசூர் அரசுடன் இணைக்கப்பட்டது.
# சித்திரதுர்க நாயக்கர்கள்

## சித்ரதுர்க நாயக்கர்கள்

1. திம்மன்ன நாயக்கர் (?–1588)
1. ஒப்பன்ன நாயக்கர் I (1588 -1602)
1. கஸ்தூரி ரங்கப்ப நாயக்கர் I (1602–1652)
1. மதகாரி நாயக்கர் II (1652–1674)
1. ஒப்பன்ன நாயக்கர் II (1674–1675)
1. சூர கந்த நாயக்கர் (1675–1676)
1. சிக்கன்ன நாயக்கர் (1676–1686)
1. மதகரி நாயக்கர் III (1686–1688)
1. தொன்னே ரங்கப்ப நாயக்கர் (1688–1689)
1. பிலிச்சோடு பரமப்பா நாயக்கர் (1689–1721)
1. மதகாரி நாயக்கர் IV (1721–1748)
1. கஸ்தூரி நாயக்கர் II (1748–1758)
1. மதகாரி நாயக்கர் V (1758–1779)
# சித்திரதுர்க நாயக்கர்கள்

## இதனையும் காண்க

- விஜயநகரப் பேரரசு
# வார்ப்புரு:ஹஜ்

<code></code>
| titlestyle = font-size:200%; background: #ddffdd
| pretitlestyle = background: #ddffdd; color:#ddffdd
| image =
| headingstyle = padding:0.3em; background:white; line-height:1.2em; font-size:105%
| bodystyle = width:19em; background:#ddffdd; -color:#448b6b; padding:; -spacing:0.2em 0.4em
| imagestyle = padding:0
| contentstyle = padding:0.2em 0; background:#fdfdfb; -top: solid #1f4835; -bottom: solid #1f4835; -: solid #31644d; -: solid #31644d
| listtitlestyle = background:white; text-align:; padding-:
| liststyle = text-align:  
| list1name = ஹஜ் தயார் படுத்துதல்
| list1title = ஹஜ் தயார் படுத்துதல்
| list1 =
- *இஹ்றாம்*
- *மீக்காத்*  
- துல் ஹுல்பியா
- ரபீஃ
- யலம்லம்  
| list2name = வரிசைகிரமமான ஹஜ் செயல்கள்
| list2title = வரிசைகிரமமான ஹஜ் செயல்கள்
| list2 =
- *தவாப்*
- சம் சம் கிணறு
- சபா மற்றும் மர்வா மலை
- மினா
- அரபா குன்று
- முஸ்தலிபா
- *ராமி அல்- ஜம்ரத்*
- *பக்ரீத்*  
| list3name = மசூதிகள்
| list3title = மசூதிகள்
| list3 =
- கஃபா
- அல்-மஸ்ஜித் அந்-நபவி  
- சஜாரா மசூதி
- மீக்காத் மசூதி  
| list4npame = மாதம்
| list4title = ஹஜ் உடைய மாதம்
| list4 =
- துல் ஹிஜ்ஜா  
| below =
| belowstyle = :; background:white  
| name = இசுலாம்
| navbarstyle = background:white; padding:0  
}}<noinclude></noinclude>
# தோட்டக்காடு ராமகிருஷ்ண பிள்ளை

**தோட்டக்காடு ராமகிருஷ்ண பிள்ளை** (*T. Ramakrishna*) (பி. 1854 - இ. மார்ச் 2, 1920) ஆங்கில நாவலை எழுதிய முதல் தமிழராவார். இவர் எழுதிய *பத்மினி* (*Padmini: Tale of Indian Romance*) என்ற நாவல் இலண்டனிலிருந்து 1903-இல் வெளிவந்துள்ளது. இவரே கால்டுவெல்லின் திராவிட மொழிகளின் ஒப்பிலக்கணம் நூலை அவரது மறைவுக்குப் பிறகு மறுபதிப்பு செய்துள்ளார். சென்னைப் பல்கலைக்கழக தமிழ்க் குழு, தமிழ் லெக்சிகன் என்ற அகராதி தயாரிப்புக் குழு ஆகியவற்றின் முதல் தலைவராக செயலாற்றியிருக்கிறார். தனது நாட்குறிப்புகளுக்காகப் புகழ்பெற்ற ஆனந்தரங்கம் பிள்ளையின் உறவினராவார். அமெரிக்க கீழைத்தேயவியல் கழகத்தின் நிரந்தர உறுப்பினராகவும், அரசவை வரலாற்றுக் கழகத்தின் (Royal Historical Society) உறுப்பினராகவும் இருந்தவர். "ராவ் சாகிப்" பட்டம் பெற்றவர். சென்னை உயர்நீதிமன்றத்தின் துபாசியாக இருந்தவர். சென்னைப் பல்கலைக்கழகத்திலும் பல பொறுப்புகளை வகித்துள்ளார்.  
செங்கல்பட்டில் பிறந்து காஞ்சிபுரத்தில் பிரி சர்ச் ஆப் ஸ்காட்லாந்து மிசன் பள்ளியில் படிப்பைத் துவங்கி பின் சென்னைக் கிறித்தவக் கல்லூரியில் மெட்ரிகுலேசன், எப்.ஏ (தருக்கம்), பி.ஏ (தத்துவம்) ஆகிய படிப்புகளை முடித்தார். 'சென்னை இலக்கிய சங்க' (ராயல் ஏசியாட்டிக் சொசைட்டி) நூலகத்தின் தலைவர் பொறுப்பில் அமர்ந்து இருபதாயிரம் நூல்களுடன் புழங்கியது இவரது எழுத்தாளுமைக்கு உரமூட்டியது. சென்னைப் பல்கலைக்கழகத்தில் ஒருமுறை வட்டார மொழியான தமிழைப் பாடத்திட்டத்திலிருந்து நீக்கிவிட சிலர் முன்மொழிந்தபோது அதைக் கடுமையாக எதிர்த்து தமிழ் தொடர்ந்திட வாதிட்டு அத்தீர்மானம் நிறைவேறாது செய்திருக்கிறார்.
# தோட்டக்காடு ராமகிருஷ்ண பிள்ளை

## எழுதியுள்ள நூல்கள்

- *Seetha and Rama: A Tale of Indian Famine* (1877)
- *Tales of Ind and Other Poems* (1896)
- *Padmini: Tale of Indian Romance* (1903)
- *Early Reminiscences of T. Ramakrishna* (1907)
- *Dive for Death* (1911)
- *Life in an Indian Village* (1911)
- *Visit to the West*
# பாஞ்சாலம்

**பாஞ்சாலம்** (Panchala) (சமஸ்கிருதம்: पञ्चाल}}, பண்டைய வட இந்தியாவில் கங்கைச் சமவெளியில் அமைந்த பிந்தைய வேத காலமான கி மு 850 முதல் 500 முடிய இருந்த 16 மகாஜனபத நாடுகளில் ஒன்றாகும். பாஞ்சால நாடு, தற்கால தெற்கு உத்தராகண்ட் மற்றும் மேற்கு உத்தரப் பிரதேசத்தின் பகுதிகளைக் கொண்டது. பாஞ்சால நாடு தனதருகில் இருந்த குரு நாட்டுடன் நெருங்கியத் தொடர்பு கொண்டிருந்தது. பாஞ்சால நாட்டின் தெற்கு பகுதிக்கு *காம்பில்யம்* நகரமும்; வடக்கு பகுதிக்கு *அகிசத்திரா* நகரமும் தலைநகராகங்களாக விளங்கியது.  
அங்குத்தர நிக்காய எனும் பௌத்த நூல் குறிப்பிடும் பதினாறு மகா ஜனபதங்களில் ஒன்றாகும்  
கி மு 322 – 185-க்கு இடைப்பட்ட பகுதியில் மகத நாட்டின் மௌரியப் பேரரசின் கீழ் சென்றது.
கி மு நான்காம் நூற்றாண்டில் குப்தப் பேரரசின் கீழ் பாஞ்சால நாடு மீண்டும் தன்னாட்சி உரிமை கொண்ட நாடாக விளங்கியது.
# பாஞ்சாலம்

## புவியியல் பரப்பு

பாஞ்சால நாட்டின் பகுதியாக தற்கால உத்தராகண்ட் மாநிலப் பகுதிகள் மற்றும் உத்தரப் பிரதேச மாநிலத்தின் பரூக்காபாது மாவட்டம் மற்றும் பதாவுன் மாவட்டங்களை கொண்டிருந்தது.
பாஞ்சால நாடு, வடக்கு பாஞ்சாலம், தெற்கு பாஞ்சாலம் எனப் பிரிக்கப்பட்டிருந்தது. வடக்கு பாஞ்சால நாட்டுப் பகுதியின் தலைமையிடமாக தற்கால பரேலி மாவட்டத்தில் உள்ள இராம்நகர் எனும் சத்திராவதி அல்லது அத்ஹிசத்திராவும்; தெற்கு பாஞ்சால நாட்டுப் பகுதிக்கு தலைமையிட நகரமாக தற்கால பரூக்காபாத் மாவட்டத்தில் இருந்த **காம்பில்யம்** நகரம் விளங்கியது. புகழ் பெற்ற **கன்யாகுப்ஜம்** என்று அழைக்கப்பட்ட கன்னோசி நகரம் பாஞ்சால நாட்டில் இருந்தது.
# பாஞ்சாலம்

## பிந்தைய வேத காலத்தில் பாஞ்சால நாடு

மேற்கில் பஞ்சாப் பகுதியிலிருந்து வெளியேறி, கிழக்கில் குடியேறிய பிந்தைய வேத காலத்திய ஆரியர்களின் இரண்டாம் அரசியல் மையமாக பாஞ்சாலம் விளங்கியது.
# பாஞ்சாலம்

## மகாபாரத குறிப்புகள்

மகாபாரதம் எனும் இதிகாசத்தின் மூலம் பாஞ்சால நாடு பற்றிய குறிப்புகள் அதிக அளவில் உள்ளது. பாண்டவர்கள், பாஞ்சால நாட்டு இளவரசி திரௌபதியை மணந்தது குறித்தும்; பாஞ்சால மன்னன் துருபதன், இளவரசர்கள் திருட்டத்துயும்னன், சிகண்டி குறித்து அறியப்படுகிறது. துருபதனை வென்ற துரோணரின் சீடன் அருச்சுனன் பாஞ்சால நாட்டை வென்று, பாஞ்சால நாட்டின் வடக்கு பகுதிக்கு அசுவத்தாமன் பட்டம் சூட்டப்பட்டதையும் அறிய இயலுகிறது.
# பாஞ்சாலம்

## மகாபாரத குறிப்புகள்

### குருச்சேத்திரப் போரில்

குருச்சேத்திரப் போரில், பாஞ்சால நாட்டுப் படைகள் பாண்டவர் அணி சார்பாக நின்று கௌரவர் அணிக்கு எதிராகப் போரிட்டனர். பாண்டவப் படைகளின் தலைமைப் படைத்தலவராக திருட்டத்துயும்னன் நியமிக்கப்பட்டார். கௌரவப் படைகளின் தலைமைப் படைத்தலைவரான பீஷ்மரை, பதினைந்தாம் நாள் போரில், துருபதன் மகன் சிகண்டி வீழ்த்தினார்.பின்னர் கௌரவப் படைகளின் தலைமைப் படைத்தலைவராக நியமிக்கப்பட்ட துரோணரை திருட்டத்துயும்னன் கொன்றார். பதினெட்டாம் நாள் போரின் இரவில், அசுவத்தாமனால், திருட்டத்துயும்னன் முதலானவர்கள் கொல்லப்பட்டனர்.
# பாஞ்சாலம்

## இதனையும் காண்க

- பரத கண்டம்
- மகாஜனபதம்
- மகாபாரதம்
# அஸ்மகம்

**அஸ்மகம்** (Assaka) (சமஸ்கிருதம்: अश्मक), பிந்தைய வேத கால பதினாறு மகாஜனபத நாடுகளில் ஒன்றாகும். விந்திய மலைத்தொடருக்கு தெற்கில், தென்னிந்தியாவில் அமைந்த மகாஜனபத நாடு அஸ்மகம் ஆகும்.  
அஸ்மக நாடு கோதாவரி ஆற்றுக்கும், மஞ்சிரா ஆற்றுக்கும் இடைப்பட்ட, தற்கால தெலங்கானாவின் நிஜாமாபாத் மாவட்டம், அதிலாபாத் மாவட்டம் மற்றும் மகாராஷ்டிரம் மாநிலத்தின் நாந்தேட் மாவட்டம் மற்றும் யவத்மாள் மாவட்டம் ஆகிய பகுதிகளை கொண்டது.  
பௌத்த நூலான *மகாகோவிந்த சுத்தாந்தாவில்* அஸ்மக நாட்டு ஆட்சியாளர் பிரம்மதத்தன், பொதாலி நகரத்தை தலைநகராகக் கொண்டு ஆட்சி செய்தார் என அறியப்படுகிறது.  
மகத நாட்டின் சிசுநாகர்களின் சமகாலத்தில், அஸ்மக நாட்டை ஆண்ட 25 ஆட்சியாளர்களைக் குறித்து மச்ச புராணத்தில் (ch.272) குறிப்பிடப்பட்டுள்ளது.  
பிற்காலத்தில் அஸ்மக நாட்டினர் தெற்கில் குடியேறி தற்கால மகாராஷ்டிரா மாநிலத்தில் இராஷ்டிரகூடர் பேரரசை நிறுவினர்.
# அஸ்மகம்

## இதனையும் காண்க

- பரத கண்டம்
- ஜனபதங்கள்
# மாசாத்துவான்

மாசாத்துவான் கோவலனின் தந்தை. புகார் நகரில் வாழ்ந்த செல்வன். அரசன் மதிக்கும் செல்வம் படைத்தவன். தனக்கு வருவாயாகக் கிடைக்கும் செல்வத்தைப் பிறருக்குப் பயன்படும்படிச் செய்பவன்.
தன் மகன் கோவலனை பாண்டியன் கொலை செய்தான் என்பது கேட்டு வருந்தினான். சம்பந்தி மாநாய்கனும் தானும் தம்மிடம் இருந்த செல்வங்களை யெல்லாம் தானமாகக் கொடுத்துவிட்டு இருவருமாகத் துறவு பூண்டனர்.
# விக்கிப்பீடியா:Statistics/May 2016

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# மத்சய நாடு

**மத்சய நாடு** அல்லது **விராட நாடு** (Matsya) நாடு, கி மு ஆறாம் நூற்றாண்டில் வட இந்தியாவின் இருந்த 16 மகாஜனபத நாடுகளில் ஒன்றாக விளங்கியது என *அங்குத்தர நிக்காய* எனும் பௌத்த நூல் மூலம் அறியப்படுகிறது. **மத்ஸம்** எனும் சமஸ்கிருத மொழிச் சொல்லிற்கு *மீன்* எனப் பொருள்படும்.  
பிந்தைய வேத கால நாடான மச்சய நாடு, தற்கால இராஜஸ்தானின் வடகிழக்கு பகுதிகளைக் கொண்டது.  
இதன் மன்னர் விராடன் ஆவார். குருச்சேத்திரப் போரில் விராடனும், அவரது மகன் உத்தரனும் கலந்து கொண்டனர்.  
பாலி மொழி இலக்கியங்களில் மச்சயர்கள் சூரசேன நாட்டினருடன் தொடர்புடையவர்கள் என அறிய முடிகிறது.
மேற்கு மச்சய நாட்டின் பகுதி, சம்பல் ஆற்று மலைப்பகுதிகளைப் பகுதிகளைக் கொண்டது.
# மத்சய நாடு

## மகாபாரதத்தில்

மகாபாரத இதிகாசத்தில் (V.74.16) பாண்டவர்கள், திரௌபதியுடன் 12 ஆண்டு காடுறை வாழ்வு முடித்து, ஒரு ஆண்டு தலைமறைவு வாழ்வை, மத்சய நாட்டுத் தலைநகரான விராட அரண்மனையில் கழித்தனர் என அறிய முடிகிறது.  
மச்சய நாட்டின் *உபப்பிலாவிய வனம்* சிறப்பாக கருதப்படுகிறது. மகாபாரத்தின் உத்தியோகப் பர்வத்தில், உபப்பிலாவிய வனத்தில் பாண்டவர்கள், கிருஷ்ணர், துருபதன், மத்சய நாட்டு மன்னன் விராடன் ஆகியோர் குருச்சேத்திரப் போர் குறித்து ஆலோசித்தனர்.
# மத்சய நாடு

## இதனையும் காண்க

- மகாஜனபதம்
- ஜனபதங்கள்
- பரத கண்டம்
# வஜ்ஜி நாடு

**வஜ்ஜி அல்லது விரிஜ்ஜி நாடு** (Vajji or Vrijji) பண்டைய வட இந்தியாவின் 16 மகாஜனபத நாடுகளில் ஒன்றாகும். வஜ்ஜி நாட்டின் தலைநகராக வைசாலி நகரம் விளங்கியது. மகாவீரர் மற்றும் கௌதம புத்தர் தங்கள் வாழ்வில் பல முறை வைசாலி நகரத்திற்கு வருகை தந்தனர். வைசாலி நகரத்தில் அசோகரின் தூண் உள்ளது.  
பௌத்த சமயத்தின் அங்குத்தர நிகாயம் மற்றும் சமணய சமயத்தின் பகவதி சூத்திர நூல்களில், வட இந்தியாவில் இருந்த 16 மகாஜனபத நாடுகளில் ஒன்றாக **வஜ்ஜி நாடு** அல்லது விரிஜ்ஜி நாடு குறித்து விளக்கப்பட்டுள்ளது. விரிஜ்ஜி குலத்தினர் இநாட்டை ஆண்டதால் இந்நாட்டிற்கு வஜ்ஜி அல்லது விருஜ்ஜி நாடு என அழைக்கப்பட்டது. இது ஒரு குடியரசு நாடாக விளங்கியது. வஜ்ஜி குலத்தவர்கள் குறித்து பாணினி, சாணக்கியர், யுவான் சுவாங் ஆகியோர் தமது நூல்களில் குறித்துள்ளனர்.
# வஜ்ஜி நாடு

## புவியியல்

அசோகரின் தூண்]]
தற்கால பிகார்-நேபாளம் எல்லையில் இருந்த வஜ்ஜி நாடு, மல்ல நாட்டிற்கு கிழக்கிலும்; அங்க நாட்டிற்கு வட மேற்கிலும் அமைந்திருந்தது. வஜ்ஜி நாட்டிற்கு மேற்கே நேபாள நாட்டின் கண்டகி ஆறும், கிழக்கில் கோசி ஆறும், மகாநந்த ஆறும் பாய்ந்து கொண்டிருந்தது. வஜ்ஜி நாட்டின் தலைநகராக வைசாலி விளங்கியது.
# வஜ்ஜி நாடு

## வஜ்ஜி குலத்தவர்கள்

வஜ்ஜி நாட்டை எட்டு அரச குலத்தினர் ஆண்டனர். அவர்களில் சிறப்பு மிக்க நான்கு குலங்கள் வஜ்ஜிகள், லிச்சாவிகள், விதேகர்கள், ஜனத்திரிகர்கள் ஆவர். மற்ற நான்கு குல அரசரகள் குறித்த குறிப்புகள் கிடைக்கவில்லை.
லிச்சாவி குல மன்னர் மனுதேவன், நாட்டிய மங்கை அம்பாபாலியை அடைய நினைத்தான்.
வஜ்ஜி மற்றும் லிச்சாவி குலத்தவர்கள் மகாவீரர் மற்றும் புத்தரை பின்பற்றுபவர்களாக இருந்தனர்.
# வஜ்ஜி நாடு

## இதனையும் காண்க

- வைசாலி
- மகாஜனபதம்
- ஜனபதங்கள்
# வடமேற்கு தில்லி மாவட்டம்

11 மாவட்டங்கள்]]  
**வடமேற்கு தில்லி மாவட்டம்** (North West Delhi) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். ஒன்பது மாவட்டங்களாக இருந்த தில்லி மாநிலத்தில் செப்டம்பர் 2012-இல் மேலும் இரண்டு புதிய மாவட்டங்கள் துவக்கப்பட்டது) இம்மாவட்டத்தின் ந் நிர்வாகத் தலைமையிடம் கஞ்சவாலா ஆகும்.
# வடமேற்கு தில்லி மாவட்டம்

## அமைவிடம்

வடமேற்கு தில்லி மாவட்டத்தின் வடக்கில் அரியானாவின் சோனிபத் நகரம், வடகிழக்கில் உத்தரப் பிரதேசத்தின் பாக்பத் மாவட்டம்,
தென்கிழக்கில் வடக்கு தில்லி மாவட்டம், தெற்கில் மேற்கு தில்லி மாவட்டம், மேற்கில் அரியானாவின் சஜ்ஜர் மாவட்டம் எல்லைகளாக கொண்டுள்ளது.
# வடமேற்கு தில்லி மாவட்டம்

## மாவட்ட நிர்வாகம்

வடமேற்கு தில்லி மாவட்டம் சரசுவதிவிகார், ரோகிணி, மற்றும் என கஞ்சன்வாலா என மூன்று வருவாய் வட்டங்களாக பிரிக்கப்பட்டுள்ளது. மேலும் இம்மாவட்டம் முப்பது கிராமங்களையும் கொண்டுள்ளது.
# வடமேற்கு தில்லி மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி வடமேற்கு தில்லி மாவட்டத்தின் மொத்த மக்கள் தொகை 3,656,539 ஆக உள்ளது. நகரங்களில் 94.15% மக்களும்; கிராமங்களில் 5.85% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 27.81% ஆக உயர்ந்துள்ளது. மக்கள் தொகையில் 1,960,922 ஆண்களும்; 1,695,617 பெண்களும் உள்ளனர். ஆயிரம் ஆண்களுக்கு 865 பெண்கள் என்ற விகிதத்தில் பாலின விகிதம் உள்ளது. 443 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 8,254 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 84.45 % ஆகவும், ஆண்களின் படிப்பறிவு 89.66 % ஆகவும், பெண்களின் படிப்பறிவு 78.41 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 449,894 ஆக உள்ளது.
# வடமேற்கு தில்லி மாவட்டம்

## மக்கள் தொகையியல்

### சமயம்

வடமேற்கு தில்லி மாவட்டத்தில் இந்து சமயத்தவரின் மக்கள் தொகை 3,211,042 (87.82 %) ஆகவும்; இசுலாமிய சமய மக்கள் தொகை 291,330 (7.97 %) ஆகவும்; சீக்கிய சமய மக்கள் தொகை 92,129 (2.52 %) ஆகவும்; சமண சமய மக்கள் தொகை 43,460 (1.19 %) ஆகவும்; கிறித்தவ மக்கள் தொகை 14,100 (0.39 %) ஆகவும்; பௌத்த சமய மக்கள் தொகை 2,281 (0.06 %) ஆக உள்ளது.
# வடமேற்கு தில்லி மாவட்டம்

## மக்கள் தொகையியல்

### மொழிகள்

தேசிய தலைநகர் வலயத்யத்தின் ஆட்சி மொழிகளான இந்தி மற்றும் ஆங்கிலத்துடன், பஞ்சாபி, உருது, தமிழ் மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.
# சதாரா மாவட்டம்

11 மாவட்டங்கள்]]
**சதாரா மாவட்டம்** (*Shahdara*), வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் தலைமையிடம் நந்து நகரி ஆகும்.  
ஒன்பது மாவட்டங்களாக இருந்த தில்லி மாநிலத்தில் மேலும் *சதாரா மாவட்டம்* மற்றும் தென்கிழக்கு தில்லி மாவட்டம் என இரண்டு புதிய மாவட்டங்கள் துவக்கப்பட்டது.  
யமுனை ஆற்றாங்கரையில் அமைந்த இம்மாவட்ட நிர்வாகத் தலைமையிட நகரம் **சதாரா** ஆகும்.
# சதாரா மாவட்டம்

## மாவட்ட நிர்வாகம்

சதாரா மாவட்டம் சதாரா, சீமாபுரி மற்றும் விவேக் நகர் என மூன்று வருவாய் வட்டங்களைக் கொண்டது.
# சதாரா மாவட்டம்

## மாவட்ட நிர்வாகம்

### சீமாபுரி வட்டம்

1. ஜாகர் புரி
1. சாகர் பூர்
1. மண்டவாலி
1. மது விகார்
# சதாரா மாவட்டம்

## மாவட்ட நிர்வாகம்

### சதாரா வட்டம்

1. கீதா காலணி
1. கிருஷ்ணா நகர்
1. காந்தி நகர்
# சதாரா மாவட்டம்

## மாவட்ட நிர்வாகம்

### விவேக் நகர் வட்டம்

1. பாண்டவ் நகர்
1. மயூர் விகார் பேஸ்-1
1. கல்யாண் புரி
1. காஜிப்பூர்
1. அசோக் நகர்
# பெரும் புகைமலை

**பெரும் புகைமலை** (*Great Smoky Mountains*) தென்கிழக்கு ஐக்கிய அமெரிக்காவின் டென்னிசி–வட கரொலைனா எல்லையில் அமைந்துள்ள மலைத் தொடர் ஆகும். இவை ஆப்பலேச்சிய மலைத்தொடரின் உட்பிரிவாகும். இந்த மலைத் தொடர் சில நேரங்களில் **புகை மலை** என்றும் பரவலாக **இசுமோக்கீசு** என்றும் குறிப்பிடப்படுகின்றது. இங்கு பெரும் புகைமலை தேசியப் பூங்கா அமைந்துள்ளது. இந்தப் பூங்கா 1934இல் நிறுவப்பட்டது. ஆண்டுக்கு 9 மில்லியன் வருகையாளர்களைக் கவரும் இந்தப் பூங்கா ஐக்கிய அமெரிக்காவில் மிகவும் பார்க்கப்படும் பூங்காவாக விளங்குகின்றது.  
இம்மலைத்தொடர் பன்னாட்டு உயிர்க்கோளக் காப்பகத்தின் அங்கமாகும். இங்கு பரப்பில் தொன்மையான காடுகள் உள்ளன; மிசிசிப்பி ஆற்றுக்கு கிழக்கில் இத்தகைய பெரும்பரப்பிலுள்ள தொன்மைக் காடாக விளங்குகின்றது. அப்பலேச்சிய மலைத் தொடரின் இரு மலைத்தொடரிடை பள்ளத்தாக்கில், இம்மலைத் தொடரின் குறைந்த உயரங்களில் உள்ள வன்மரக் காடுகள் வட அமெரிக்காவில் மிகப்பெரிய பல்வகைமை சூழல்தொகுதிகளாகும். அதேபோல இம்மலைத்தொடரின் உயர்ந்த பகுதிகளில் காணப்படும் ஊசியிலை வகைக் காடுகளும் இங்குதான் பெருமளவில் உள்ளன. கிழக்கு ஐக்கிய அமெரிக்காவின் பெரும்பான்மையான கருங்கரடிகள் இங்குள்ளன; அயனமண்டலத்தை அடுத்து பல்வகையான சாலமாண்டர் இனங்களையும் இங்கு காணலாம்.  
பெரும் புகைமலையை ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களமாக அறிவித்துள்ளது. ஐக்கிய அமெரிக்க தேசியப் பூங்காத் துறை இங்கு வாழ்ந்திருந்த ஆப்பலேச்சிய இனங்களின் 78 கட்டமைப்புக்களை பராமரித்து வருகின்றது.  
இந்த மலைத்தொடரின் மீது எப்போதும் காணப்படும் இயற்கையான மூடுபனியாலும் தொலைவிலிருந்து காண்கையில் புகை எழும்புவது போலிருப்பதாலும் இதனை புகை போன்ற எனப் பொருள்பட "இசுமோக்கி" என ஆங்கிலத்தில் அழைக்கலாயினர். இந்த மூடுபனி தாவரங்கள் வெளியிடும் ஆவியாகும் கரிமச் சேர்வை வேதிப் பொருட்களின் மீயுயர் ஆவி அழுத்தத்தால் ஏற்படுகின்றது.
# தெற்கு தில்லி மாவட்டம்

11 மாவட்டங்கள்]]
**தெற்கு தில்லி மாவட்டம்** (*South Delhi*) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் நிர்வாகத் தலைமையிடம் சாகேத் நகர்புறம் ஆகும்.  
ஒன்பது மாவட்டங்களாக இருந்த தில்லி மாநிலத்தில், 11 செப்டம்பர் 2012 அன்று சதாரா மாவட்டம் மற்றும் தென்கிழக்கு தில்லி மாவட்டம் என இரண்டு புதிய மாவட்டங்கள் துவக்கப்பட்டது.
# தெற்கு தில்லி மாவட்டம்

## அமைவிடம்

தெற்கு தில்லி மாவட்டத்தின் கிழக்கில் யமுனை ஆறு, வடக்கில் புதுதில்லி, தென்கிழக்கில் அரியானாவின் பரிதாபாத் மாவட்டம், தென்மேற்கில் அரியானாவின் குர்கான் மாவட்டம், மேற்கில் தென்மேற்கு தில்லி மாவட்டம் எல்லைகளாக உள்ளது.
# தெற்கு தில்லி மாவட்டம்

## மாவட்ட நிர்வாகம்

தெற்கு தில்லி மாவட்டம் சாகேத், ஹவுஸ்காஸ் மற்றும் மெஹ்ரௌலி என மூன்று வருவாய் வட்டங்களைக் கொண்டது.
# தெற்கு தில்லி மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,731,929 ஆக உள்ளது. நகரத்தில் 99.55% மக்களும்; கிராமங்களில் 0.45% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 20.51% ஆக உயர்ந்துள்ளது. மக்கள் தொகையில் 1,467,428 ஆண்களும்; 1,264,501 பெண்களும் உள்ளனர். ஆயிரம் ஆண்களுக்கு 862 பெண்கள் என்ற விகிதத்தில் பாலின விகிதம் உள்ளது. 247 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 11,060 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 86.57 % ஆகவும், ஆண்களின் படிப்பறிவு 91.73 % ஆகவும், பெண்களின் படிப்பறிவு 80.55 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 331,043 ஆக உள்ளது.
# தெற்கு தில்லி மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,155,759 (78.91 %) ஆகவும்; இசுலாமிய சமய மக்கள் தொகை 445,914 (16.32 %) ஆகவும்; சீக்கிய சமய மக்கள் தொகை 69,520 (2.54 %) ஆகவும்; சமண சமய மக்கள் தொகை ஆகவும்; கிறித்தவ மக்கள் தொகை 41,880 (1.53 %) ஆகவும்; பௌத்த சமய மக்கள் தொகை 3,862 (0.14 %) ஆகவும் உள்ளது.
# தெற்கு தில்லி மாவட்டம்

## மக்கள் தொகையியல்

### மொழிகள்

தேசிய தலைநகர் வலயத்தின் ஆட்சி மொழிகளான இந்தி மற்றும் ஆங்கிலத்துடன், பஞ்சாபி, உருது, தமிழ் மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.
# தெற்கு தில்லி மாவட்டம்

## வணிகத் தலங்கள்

1. சரோஜினி நகர் மார்க்கெட்
1. லஜ்பத் நகர் மார்க்கெட்
1. கோட்லா முபாரக்பூர் மார்க்கெட்
# தெற்கு தில்லி மாவட்டம்

## மருத்துவம் & தொழில் நுட்ப நிறுவனங்கள்

1. இந்திய தொழில்நுட்பக் கழகம் தில்லி
1. அனைத்திந்திய மருத்துவ அறிவியல் கழகம், தில்லி
1. ஜாமியா மில்லியா மத்தியப் பல்கலைக்கழகம்
# கச்சல் தீவு

## வசதிகள்

நிரந்தரக் குடியிருப்புகள் கட்டப்பட்டு வருகின்றன.  
;நலவாழ்வு
- ஆரம்ப சுகாதார நிலையம்: 1
- சுகாதார துணை மையங்கள்: 3  
;கல்வி (இந்திய முறையில்)
- துவக்கப்பள்ளிகள் (5ஆம் வகுப்புவரை) - 6
- நடுநிலைப் பள்ளி (ஆறாம் வகுப்பு முதல் எட்டம் வகுப்புவரை) - 2
- மேல்நிலைப்பள்ளி (11வது முதல் 12வது வரை) - 1  
;குடிநீர் வசதி
குடிநீர் வசதி போதுமானதாக உள்ளது.  
;மின்வசதி
தற்போது (மின்னாக்கிகளால் - 3x128 கி.வா) மின்மயமாக்கப்பட்டுள்ளது. இதை மேம்படுத்த உத்தேசிக்கப்பட்டுள்ளது.  
;சாலைகள்
8.66 கி.மீ. நீளம் கொண்டவை.  
**கூட்டுறவு சங்கங்கள்**: 4  
**காவல் நிலையம்**: 1  
**போக்குவரத்து வசதி**: கப்பல்வழியாக (கமாட்டாவில் இருந்து படகு வழியாக ).  
**தொடர்பு முறை**: வயர்லஸ் உள்ளூர் வளைய தொலைபேசிகள் மற்றும் PSTN தொலைபேசிகள் செல்லிடபேசி சமிக்ஞை வலிமை தற்போது மிகவும் குறைவாக உள்ளது.  
**தகவல் தொழில்நுட்பம்**: மின்னாளுமை வழியாக வளர்ச்சி பணிகள் அந்தமான் நிக்கோபர் தீவுகளில் மேற்கோள்ளத் திட்டம் உள்ளது.
# கரைசேர் தீவு

**கரைசேர் தீவு** ( *Landfall Island* )என்பது இந்தியாவின் ஒன்றியப் பகுதியான அந்தமான் நிக்கோபர் தீவுகளுக்குவெகு வடக்கில்உள்ளஒரு தீவுஆகும். இத்தீவுமியான்மருக்கு தெற்கே அமைந்த கோக்கோ தீவுகளுக்கு தெற்கே 57 கிலோ மீட்ட தொலைவில் உள்ளது. இத்தீவு*அகாசரிபழங்குடி*களின்தாயகமாகஉள்ளது. தலைநகரானபோர்ட் பிளேரை இணைக்கும்படகுவசதிஉள்ளது.இத்தீவு போர்ட்பிளேயருக்கு வடக்கே 228 கிலோ மீட்டர் தொலைவில் உள்ளது.
# இலைவெட்டி எறும்பு

**இலைவெட்டி எறும்பு** (Leafcutter ant) எனும் இவ்வெறும்பு, உலகின் முதல் விவசாயி எனப்படுகிறது. இது, நடு அமெரிக்கா, மெக்சிக்கோ, மற்றும் தென்னமெரிக்காவின் ஒரு பகுதியான வெப்பமண்டல பகுதிகளில் இவ்வகை எறும்புகள் பெருமளவில் காணப்படுகிறன. மேலும், இலை மென்றுண்ணும் எறும்புகளில் 47 வகையான பரம்பரையியல் பெயர்கள் இருப்பினும் "அட்டா" (Atta) மற்றும் அக்ரோமிர்மெக்ஸ் (Acromyrmex) எனும் இருவகை பெயர்களில் குறிப்பிடப்படுவதாக அறியப்படுகிறது.
# இலைவெட்டி எறும்பு

## வாழ்வியல்

அமெரிக்க ஐக்கிய நாடுகளில் வசிக்கும் இந்த குறிப்பிட்ட வகை எறும்புகள், உலகின் முதல் விவசாயி என அறியப்படுகிறது. மனிதர்களுக்கு முன்பே விவசாயம் செய்து, உணவைப் பெற்று உயிர் வாழ்ந்து வருகின்றன இலை வெட்டி எறும்புகள், மற்ற எறும்புகளைப் போன்றே கட்டமைக்கப்பட்டிருக்கும் குமுக வாழ்வு முறையைப் பின்பற்றுகிறது, இவற்றிலும் ராணி எறும்பு, ஆண் எறும்பு, வேலைக்கார எறும்பு போன்று இருக்கின்றன. ராணி எறும்பு உருவத்தில் சற்றுப் பெரிதாக இறக்கையுடையதாக இருக்கும். 15-ஆண்டுகள் வரை உயிர்வாழும், 30 மிமீ நீளமுள்ள ராணியின் வழிநடத்தலில் எறும்புக் கூட்டமாக (ஒரு காலனியாக) இயங்குவதாக உள்ளது. முட்டையிட்டு சந்ததியை உருவாக்குவதுதான் ராணியின் பிரதான வேலையாகும். ஒரு நாளைக்குச் சுமார் 1000 முட்டைகள் வரை இடக்கூடிய ராணி எறும்பு, தனது வாழ்நாள் முழுவதும் இனப்பெருக்கத்தில் ஈடுபடுவது மட்டுமே தன் பணியாக உள்ள ஆண் எறும்புடன் குடும்பம் நடத்துவது மட்டும்தான்.
# இலைவெட்டி எறும்பு

## செயல்பாடுகள்

பணியாற்றும் எறும்புகளில் பல வகைகள் உள்ளன. உருவம் சற்றுப் பெரிதாகவும், வலிமையான தாடையும் உள்ள எறும்புகள் வீரர்கள் என்று அழைக்கப்படுகின்றன. இந்த எறும்புகளின் பணி இலைகளை வெட்டிக்கொண்டு வந்து, புற்றில் சேர்ப்பதாகும். உருவத்தில் சிறிய வேலைக்கார எறும்புகளுக்கு ராணியைக் கவனிப்பது, புழுக்களுக்கு உணவளிப்பது, கூட்டைச் சுத்தம் செய்வது, உணவைச் சேமித்து வைப்பது, எதிரிகளிடமிருந்து புற்றைப் பாதுகாப்பது, புற்றைக் கட்டுவது என ஏராளமான பணிகள் இருக்கின்றன.  
வீரர்களாக உள்ள எறும்புகள் விவசாயம் செய்வதற்கான இலைகளைக் கொண்டுசேர்க்கிறது, புற்றுக்குச் சரியாகத் திரும்பி வரவேண்டும் என்பதற்காக ரசாயனத்தைச் சுரந்தபடியே செல்கின்றன. சரியான இலைகள் கிடைக்காவிட்டால், நெடுந்தூரம் பயணம் செய்கின்றன. உரிய இலைகள் கிடைத்தவுடன் வலுவான தாடைகளால் மிக வேகமாக இலைகளை வெட்டுகின்றன. இலைகளை வெட்டும்போது எதிரிகள் தாக்காமல் இருக்கவும், இலைகளில் எதிரிகளின் முட்டைகள் ஒட்டிக்கொண்டிருப்பதைப் பரிசோதிக்கவும் சில எறும்புகள் இருக்கின்றன. ஒவ்வொரு எறும்பும் தன்னைவிட 50 மடங்கு எடையுடைய இலையைச் சுமந்தபடி வேகமாகப் புற்றை நோக்கித் திரும்பும்.
# இலைவெட்டி எறும்பு

## கட்டமைப்பு

எறும்புப் புற்றின் உள் கட்டமைப்புகள் பல பிரிவுகளாகப் பிரிக்கப்பட்டிருக்கும். முட்டைகள் இட, புழுக்களைப் பராமரிக்க, விவசாயம் செய்ய, உணவைச் சேமிக்க, தூங்க என்று எல்லாவற்றுக்கும் தனித் தனி அறைகள் உள்ளன. இலைகளை கொண்டுவரும் எறும்புகள் இருளடைந்த பகுதியில் இலைகளை சேமிக்கிறன. ஓர் எறும்புப் புற்றில் சுமார் 50 இலட்சம் இலைவெட்டி எறும்புகள் வரையில் வசிக்கின்றன. எறும்பு காலனி ஒரு சிறிய சீருந்து அளவுக்குப் பெரியதாக இருக்கும். இராணி எறும்பு காலனிக்கு தலைமை வகிக்கிறது. இராணி இறந்துவிட்டால் மற்ற எறும்புகளும் விரைவில் இறந்துவிடுகின்றன.
# இலைவெட்டி எறும்பு

## வேளாண்மை

இலைவெட்டி எறும்புகள் இலைகளைத் தாடைகளால் வெட்டி, நசுக்கப்பட்டு, உமிழ்நீரையும் இரசாயனத்தையும் இலை கூழ் மீது பாய்ச்சிவிட்டு பிறகு மீண்டும் இலைகளை வெட்டக் கிளம்பிவிடுகின்றன. இலை கூழ் நொதிக்க ஆரம்பித்து அதிலிருந்து சில நாட்களில் பூஞ்சைகள் உருவாகும். அந்தப் பூஞ்சைகள் எறும்புப் புழுக்களின் உணவாக பயன்படுத்தப்படுகிறது. விவசாயம் செய்த பூஞ்சைகளைத் தவிர வேறு எந்த உணவையும் இலை வெட்டி எறும்புப் புழுக்கள் உண்பதில்லை பெரிய எறும்புகள் பூஞ்சைகளுடன் இலைகளில் உள்ள சாற்றையும் சேர்த்து உண்கின்றன.  
எறும்புகளால் பூஞ்சைகள் உருவாக்கப்படுகிறது சிலநேரம் நச்சு இலைகளாக இருந்தால், பூஞ்சைகள் எறும்புகளுக்குக் காட்டிக் கொடுத்துவிடுகின்றன. இதன் மூலம் எறும்புகளின் உயிர் காப்பாற்றப்படுகிறது. நஞ்சு தன்மையுடைய பூஞ்சைகள் உருவாகிவிட்டால் அவற்றை அப்புறப்படுத்தும் வேலைகளை வேலைக்கார எறும்புகள் உடனே செய்கின்றன. விவசாயக் கழிவு, இறந்த எறும்புகள் போன்றவற்றையும் இரவு நேரங்களில் சுத்தம் செய்துவிடுகின்றன.
# இலைவெட்டி எறும்பு

## சமூகப் பங்கு

மழைக்காடுகளின் சூழலியலைக் காப்பதில் இலைவெட்டி எறும்புகள் முக்கியப் பங்கு வகிக்கின்றன. மிகச் சிறந்த சமூக வாழ்க்கை வாழும் இக்குமுகம் கூட்டு முயற்சி, வேலைப் பகிர்வு, சுறுசுறுப்பு, விடாமுயற்சி போன்றவற்றை காலங்காலமாக கடைபிடித்து வருவதாக கண்டறியப்பட்டுள்ளது.
# தென்மேற்கு தில்லி மாவட்டம்

11 மாவட்டங்கள்]]  
**தென்மேற்கு தில்லி மாவட்டம்** (South West Delhi) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் நிர்வாகத் தலைமையிட நகரம் **கபஸ் ஹேரா** ஆகும்.  
ஒன்பது மாவட்டங்களாக இருந்த தில்லி மாநிலத்தில் 11 செப்டம்பர் 2012 அன்று புதிதாக சதாரா மாவட்டம் மற்றும் தென்கிழக்கு தில்லி மாவட்டம் என இரண்டு புதிய மாவட்டங்கள் துவக்கப்பட்டது.
# தென்மேற்கு தில்லி மாவட்டம்

## அமைவிடம்

தென்மேற்கு தில்லி மாவட்டத்தின் வடக்கில் மேற்கு தில்லி மாவட்டம்,
வடகிழக்கில் மத்திய தில்லி மாவட்டம், கிழக்கில் புது தில்லி மாவட்டம்,
தென்கிழக்கில் தெற்கு தில்லி மாவட்டம், மேற்கில் அரியானாவின் சஜ்ஜர் மாவட்டம், தெற்கில் அரியானாவின் குர்கான் மாவட்டம் எல்லைகளாக உள்ளது.
# தென்மேற்கு தில்லி மாவட்டம்

## மாவட்ட நிர்வாகம்

தென்மேற்கு தில்லி மாவட்டம் துவாரகா, நஜப்காட் மற்றும் கபாஸ் ஹேரா
என மூன்று வருவாய் வட்டங்களைக் கொண்டது.
# தென்மேற்கு தில்லி மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,292,958 ஆக உள்ளது. நகரங்களில் 93.73% மக்களும்; கிராமங்களில் 6.27% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 30.65% ஆக உயர்ந்துள்ளது. மக்கள் தொகையில் 1,246,046 ஆண்களும்; 1,046,912 பெண்களும் உள்ளனர். ஆயிரம் ஆண்களுக்கு 840 பெண்கள் என்ற விகிதத்தில் பாலின விகிதம் உள்ளது. 421 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 5,446 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 88.28% ஆகவும், ஆண்களின் படிப்பறிவு 93.14% ஆகவும், பெண்களின் படிப்பறிவு 82.50% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 267,989 ஆக உள்ளது.
# தென்மேற்கு தில்லி மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,102,743 (91.70 %) ஆகவும்; இசுலாமிய சமய மக்கள் தொகை 112,691 (4.91 %) ஆகவும்; சீக்கிய சமய மக்கள் தொகை 31,692 (1.38 %) ஆகவும்; சமண சமய மக்கள் தொகை ஆகவும்; கிறித்தவ மக்கள் தொகை 31,226 (1.36 %) ஆகவும்; பௌத்த சமய மக்கள் தொகை 9,215 (0.40 %) ஆகவும் உள்ளது.
# தென்மேற்கு தில்லி மாவட்டம்

## மக்கள் தொகையியல்

### மொழிகள்

தேசிய தலைநகர் வலயத்யத்தின் ஆட்சி மொழிகளான இந்தி மற்றும் ஆங்கிலத்துடன், பஞ்சாபி, உருது, தமிழ் மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.
# மேற்கு தில்லி மாவட்டம்

11 மாவட்டங்கள்]]  
**மேற்கு தில்லி மாவட்டம்** (*West Delhi*) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் நிர்வாகத் தலைமையிட நகரம் **ரஜௌரி கார்டன்** ஆகும்.  
ஒன்பது மாவட்டங்களாக இருந்த தில்லி மாநிலத்தில் 11 செப்டம்பர் 2012 அன்று புதிதாக சதாரா மாவட்டம் மற்றும் தென்கிழக்கு தில்லி மாவட்டம் என இரண்டு புதிய மாவட்டங்கள் துவக்கப்பட்டது.
# மேற்கு தில்லி மாவட்டம்

## அமைவிடம்

மேற்கு தில்லி மாவட்டத்தின் வடகிழக்கில் வடக்கு தில்லி மாவட்டம், கிழக்கில் மத்திய தில்லி மாவட்டம், தெற்கில் தென்மேற்கு தில்லி மாவட்டம், வடக்கில் வடமேற்கு தில்லி மாவட்டம், மேற்கில் அரியானாவின் சஜ்ஜர் மாவட்டம் எல்லைகளாக உள்ளது.
# மேற்கு தில்லி மாவட்டம்

## மாவட்ட நிர்வாகம்

மேற்கு தில்லி மாவட்டம் பட்டேல் நகர், பஞ்சாபி பாக் மற்றும் ரஜௌரி கார்டன் என மூன்று வருவாய் வட்டங்களைக் கொண்டுள்ளது. மேலும் 31 கிராமங்களையும் கொண்டுள்ளது.
# மேற்கு தில்லி மாவட்டம்

## முக்கியப் பகுதிகள்

1. ஜனக்புரி
1. திலக் நகர்